ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
ഇതുവരെ 11,706 പേര് രോഗമുക്തരായി
രാജ്യത്ത് കോവിഡ് 19 പ്രതിരോധിക്കുന്നതിനും രോഗവ്യാപനം നിയന്ത്രിക്കുന്നതിനുമായി കേന്ദ്ര സര്ക്കാര്, സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും ചേര്ന്ന് നിരവധി നടപടികള് കൈക്കൊണ്ടിട്ടുണ്ട്. ഇവയെല്ലാം ഉന്നത തലത്തില് നിരന്തരം നിരീക്ഷിക്കുന്നുമുണ്ട്.
കേന്ദ്ര ആരോഗ്യ കുടുംബക്ഷേമ മന്ത്രി ഡോ. ഹര്ഷ് വര്ധന് ഇന്ന് മധ്യപ്രദേശ് ആരോഗ്യമന്ത്രി ശ്രീ. നരോത്തം മിശ്രയുമായി കൂടിക്കാഴ്ച നടത്തി. സംസ്ഥാനത്ത് കോവിഡ് 19 വ്യാപനം നിയന്ത്രിക്കുന്നതിനു സ്വീകരിച്ച നടപടികള് ചര്ച്ച ചെയ്തു. ആരോഗ്യ, കുടുംബക്ഷേമ സഹമന്ത്രി ശ്രീ. അശ്വിനി കുമാര് ചൗബെയും കേന്ദ്രത്തിലെയും സംസ്ഥാനത്തിലെയും ഉന്നത ഉദ്യോഗസ്ഥരും ചര്ച്ചയില് പങ്കെടുത്തു. രോഗികളുമായി സമ്പര്ക്കം പുലര്ത്തിയവരെ കണ്ടെത്തല്, നിരീക്ഷണം, വീടുതോറും പരിശോധന നടത്തി രോഗബാധയുള്ളവരെ കണ്ടെത്തല്, കോവിഡ് ബാധയില്ലാത്തവരുടെ ചികിത്സയുമായി ബന്ധപ്പെട്ട് അവബോധം സൃഷ്ടിക്കല് തുടങ്ങിയ വിഷയങ്ങള് ചര്ച്ച ചെയ്തു.
ഏപ്രില് 17 മുതല് രോഗം ഭേദമായവരും മരിച്ചവരും തമ്മിലുള്ള അനുപാതത്തില് ആശാവഹമായ മാറ്റമാണ് ഉണ്ടായത്. നിലവില് 90:10 ആണ് രോഗമുക്തരായവരും മരിച്ചവരും തമ്മിലുള്ള അനുപാതം. 2020 ഏപ്രില് 17ന് മുമ്പ് ഇത് 80:20 ആയിരുന്നു.
രാജ്യത്ത് ഇതുവരെ കോവിഡ് മുക്തരായത് 11,706 പേരാണ്. രോഗമുക്തി നിരക്ക് 27.52 ശതമാനം. ആകെ 42,533 പേര്ക്കാണ് കോവിഡ് 19 സ്ഥിരീകരിച്ചത്. ഇന്നലെ മുതല് 2553 പേരുടെ വര്ധനയാണ് രോഗികളുടെ എണ്ണത്തില് ഉണ്ടായത്.
രോഗബാധിതരുടെ എണ്ണം കുറയ്ക്കുന്നതിന് കര്ശനമായ നിയന്ത്രണങ്ങള് സ്വീകരിച്ചിട്ടുണ്ടെന്ന് സംസ്ഥാനങ്ങളും കേന്ദ്ര ഭരണ പ്രദേശങ്ങളും ഉറപ്പാക്കണമെന്ന് കേന്ദ്ര സര്ക്കാര് ആവര്ത്തിച്ചു. വൈറസ് വ്യാപനം നിയന്ത്രിക്കുന്നതിനൊപ്പം തന്നെ ഫലപ്രദമായ ചികിത്സ ഒരുക്കുന്നതിനലും ശ്രദ്ധ ചെലുത്തണം.
ലോക്ക് ഡൗണ് നിയന്ത്രണങ്ങളില് ഇളവുകള് വരുമ്പോഴും നടപടിക്രമങ്ങളും ശാരീരിക അകലവുമായി ബന്ധപ്പെട്ട മാര്ഗ്ഗനിര്ദ്ദേശങ്ങളും പാലിക്കണം. കൈകഴുകല്, പരിസരം വൃത്തിയായി സൂക്ഷിക്കല് തുടങ്ങിയ പ്രതിരോധ നടപടികളില് വീഴ്ച വരുത്തരുത്. കോവിഡ് 19 നെ ശ്രദ്ധാപൂര്വ്വം കൈകാര്യം ചെയ്യുകയും അവബോധവും ജാഗ്രതയും ഉണ്ടായിരിക്കുകയും വേണം. പൊതു ഇടങ്ങളില് എപ്പോഴും മുഖാവരണങ്ങളോ മാസ്കുകളോ ധരിക്കണം. നിയന്ത്രണങ്ങളുള്ള സ്ഥലങ്ങള് അല്ലെങ്കില്പ്പോലും സുരക്ഷാ മുന്കരുതലിന്റെ ഭാഗമായി സര്ക്കാര് പുറപ്പെടുവിച്ച എല്ലാ മാര്ഗ്ഗനിര്ദ്ദേശങ്ങളും കര്ശനമായി പാലിക്കുക. അവശ്യവസ്തുക്കള് വാങ്ങുമ്പോഴും പൊതു സ്ഥലങ്ങളില് പോകുമ്പോഴും തിക്കും തിരക്കും ഒഴിവാക്കുക.
കോവിഡ് - 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
യു.പി.എസ്.സി
2017 ദേശീയ പ്രതിരോധ അക്കാദമി, നാവിക അക്കാദമി പരീക്ഷ അന്തിമ ഫലം പ്രഖ്യാപിച്ചു
യൂണിയന് പബ്ലിക് സര്വ്വീസ് കമ്മീഷന് 2017 സെപ്റ്റംബര് 10 ന് നടത്തിയ എഴുത്തു പരീക്ഷയുടെയും, പ്രതിരോധ മന്ത്രാലയത്തിന് കീഴിലുള്ള സര്വ്വീസസ്സ് സെലക്ഷന് ബോര്ഡുകള് നടത്തിയ അഭിമുഖങ്ങളുടെയും അടിസ്ഥാനത്തില് ദേശീയ പ്രതിരോധ അക്കാദമി, നാവിക അക്കാദമി എന്നിവയിലേയ്ക്ക് പ്രവേശനത്തിന് യോഗ്യത നേടിയ 444 വിദ്യാര്ത്ഥികളുടെ പട്ടിക പ്രസിദ്ധീകരിച്ചു. വിശദ വിവരങ്ങള് www. Join Indian army. nic.in,www.nausena-bharti.nic.in, www.careerairforce.nic.in എന്നീ വെബ്സൈറ്റുകളില് ലഭ്യമാണ്. യു.പി.എസ്.സി. വെബ്സൈറ്റായ http://www.upsc.gov.in. ലും പരീക്ഷാ ഫലം ലഭ്യമാണ്. വൈദ്യ പരിശോധനയുടെ ഫലം പരിഗണിക്കാതെയാണ് ഈ പട്ടിക പ്രസിദ്ധീകരിച്ചിട്ടുള്ളത്. ദേശീയ പ്രതിരോധ അക്കാദമിയിലെ ആര്മി, കര നാവിക വ്യോമ വിഭാഗങ്ങളിലെ 140-ാമത് കോഴ്സിനും, നാവിക അക്കാദമിയിലെ നൂറാമത് ഇന്ത്യന് നേവല് അക്കാദമി കോഴ്സിനുമാണ് ഈ പരീക്ഷയിലൂടെ ഉദ്യോഗാര്ത്ഥികളെ തിരഞ്ഞെടുത്തത്.
തിരഞ്ഞെടുക്കപ്പെട്ട ഉദ്യോഗാര്ത്ഥികള് തങ്ങളുടെ ജനനതീയതി, വിദ്യാഭ്യാസ യോഗ്യത എന്നിവ തെളിയിക്കുന്ന സര്ട്ടിഫിക്കറ്റുകള് അഡീഷണല് ഡയറക്ടര് ജനറല് ഓഫ് റിക്രൂട്ട്മെന്റ്, അഡ്ജുട്ടാന്റ് ജനറല്സ് ബ്രാഞ്ച്, ഇന്റഗ്രേറ്റഡ് ഹെഡ്കോര്ട്ടേഴ്സ്, പ്രതിരോധ മന്ത്രാലയം  വെസ്റ്റ് ബ്ലോക്ക് നമ്പര്. III , വിംഗ് -1, ആര്.കെ. പുരം, ന്യൂഡല്ഹി, 110066 എന്ന വിലാസത്തില് അയയ്ക്കേണ്ടതാണ്. സര്ട്ടിഫിക്കറ്റുകള് യു.പി.എസ്.സി.ക്ക് അയക്കരുത്. മേല്വിലാസം മാറിയിട്ടുള്ള ഉദ്യോഗാര്ത്ഥികള് എത്രയും വേഗം തന്നെ ആര്മി ഹെഡ്കോര്ട്ടേഴ്സില് പുതിയ വിലാസം അറിയിക്കേണ്ടതാണ്. പരീക്ഷാ ഫലം സംബന്ധിച്ച സംശയനിവാരണത്തിന് പ്രവൃത്തി ദിനങ്ങളില് രാവിലെ 10 മണി മുതല് വൈകുന്നേരം 5 മണി വരെ യു.പി.എസ്.സി. ഫെസിലിറ്റേഷന് കൗണ്ടറില് ബന്ധപ്പെടാം. ഫോണ് നമ്പരുകള് 011-23385273, 011-23381125, 011-23098543.
AM MRD –363
പ്രധാനമന്ത്രിയുടെ ഓഫീസ്
രണ്ടാം ഖേലോ ഇന്ത്യ ശീതകാല ഗെയിംസ് പ്രധാനമന്ത്രി ഉദ്ഘാടനം ചെയ്യും.
പ്രധാനമന്ത്രി ശ്രീ നരേന്ദ്ര മോദി നാളെ  ന് രാവിലെ 11 ന് രണ്ടാം ഖേലോ ഇന്ത്യ ശീതകാല ഗെയിംസിന്റെ ഉദ്ഘാടന പ്രസംഗം വീഡിയോ കോണ്ഫറന്സിംഗിലൂടെ നടത്തും.
(ഗെയിംസ് 2021 ഫെബ്രുവരി 26 മുതല് മാര്ച്ച് 2 വരെ നടക്കും. കേന്ദ്ര യുവജനകാര്യ കായിക മന്ത്രാലയം ജമ്മു കശ്മീര് കായിക കൗണ്സിലിന്റെയും ജമ്മു കശ്മീരിലെ വിന്റര് ഗെയിംസ് അസോസിയേഷന്റെയും സഹകരണത്തോടെയാണ് പരിപാടി സംഘടിപ്പിച്ചിട്ടുള്ളത്. കായിക പ്രവര്ത്തനങ്ങളില് ആല്പൈന് സ്കീയിംഗ്, നോര്ഡിക് സ്കീ, സ്നോബോര്ഡിംഗ്, പര്വതാരോഹണം, ഐസ് ഹോക്കി, ഐസ് സ്കേറ്റിംഗ്, ഐസ് സ്റ്റോക്ക് തുടങ്ങിയവ ഉള്പ്പെടും. 27 സംസ്ഥാനങ്ങളും കേന്ദ്രഭരണ പ്രദേശങ്ങളും ബോര്ഡുകളും ഗെയിംസില് പങ്കെടുക്കാന് ടീമുകളെ അയയ്ക്കുന്നുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പുതിയ വിവരങ്ങൾ
ന്യൂഡൽഹി , ജൂൺ 19,2021
രാജ്യത്തു ചികിത്സയിലുള്ളവരുടെ എണ്ണം 7,60,019 ആയി കുറഞ്ഞു;
74 ദിവസത്തിനുശേഷം ഏറ്റവും കുറഞ്ഞ നിലയിൽ
കഴിഞ്ഞ 24 മണിക്കൂറിനുള്ളിൽ 60,753 പേർക്കു പുതുതായി രോഗം സ്ഥിരീകരിച്ചു
രാജ്യത്താകമാനം ഇതുവരെ 2,86,78,390 പേർ രോഗമുക്തരായി
കഴിഞ്ഞ 24 മണിക്കൂറിനുള്ളിൽ 97,743 പേർ സുഖം പ്രാപിച്ചു
പ്രതിദിന രോഗമുക്തരുടെ എണ്ണം തുടർച്ചയായ 37-ാം ദിവസവും പുതിയ പ്രതിദിന രോഗബാധിതരേക്കാൾ കൂടുതൽ
രോഗമുക്തി നിരക്ക് 96.16% ആയി വർദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെ, നിലവിൽ ഇത് 3.58% ശതമാനം
പ്രതിദിന രോഗസ്ഥിരീകരണ നിരക്ക് 2.98%, തുടർച്ചയായ 12 ആമത് ദിവസവും 5% ൽ താഴെ
പരിശോധനാ ശേഷി ഗണ്യമായി വർദ്ധിപ്പിച്ചു - ആകെ നടത്തിയത് 38.92 കോടി പരിശോധനകൾ
ദേശീയ പ്രതിരോധ കുത്തിവയ്പു പരിപാടിയുടെ ഭാഗമായി ഇതുവരെ നൽകിയത് 27.23 കോടി വാക്സിൻ ഡോസുകൾ
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: സെപ്തംബർ 18, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 216.56 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 14,84,216 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 47,922 പേർ; ചികിത്സയിലുള്ളത് ആകെ രോഗബാധിതരുടെ 0.11%
കഴിഞ്ഞ 24 മണിക്കൂറിനിടെ 4,555 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,39,57,929 ആയി; രോഗമുക്തി നിരക്ക് 98.71%
കഴിഞ്ഞ 24 മണിക്കൂറിൽ 5,664 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 1.96%; പ്രതിവാര രോഗസ്ഥിരീകരണ നിരക്ക് 1.79%
ആകെ നടത്തിയത് 89.15 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,89,228 പരിശോധനകൾ
RRTN
പ്രധാനമന്ത്രിയുടെ ഓഫീസ്
അരുണാചൽ നിയമസഭാംഗം ജാംബെ താഷിയുടെ വിയോഗത്തിൽ പ്രധാനമന്ത്രി അനുശോചിച്ചു
അരുണാചൽ പ്രദേശ് നിയമസഭാംഗം ശ്രീ ജാംബെ താഷിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു:
“ശ്രീ ജാംബെ താഷി ജിയുടെ അകാല വിയോഗത്തിൽ വേദനിക്കുന്നു. സമൂഹത്തെ സേവിക്കുന്നതിൽ തത്പരനായഭാവിയുണ്ടായിരുന്ന നേതാവായിരുന്നു അദ്ദേഹം. അരുണാചൽ പ്രദേശിന്റെ പുരോഗതിക്കായി അദ്ദേഹം കഠിനമായി പരിശ്രമിച്ചു. ഈ സങ്കടകരമായ വേളയിൽ, എന്റെ ചിന്തകൾ അദ്ദേഹത്തിന്റെ കുടുംബത്തിനും പിന്തുണക്കാർക്കും ഒപ്പമാണ്. ഓം മണി പദ്മേ ഹം. പേമഖണ്ഡുബിജെപി”
--ND--
യുവജനകാര്യ, കായിക മന്ത്രാലയം
വേൾഡ് ആന്റി ഡോപ്പിങ് ഏജൻസിക്ക്  ഇന്ത്യ ഒരു ദശലക്ഷം യുഎസ് ഡോളർ നൽകി
കായിക മേഖലയിലെ, ഉത്തേജക മരുന്ന് ഉപയോഗം കണ്ടെത്താൻ പരിശോധന വർദ്ധിപ്പിക്കുന്നതിന്, വേൾഡ് ആന്റി ഡോപ്പിംഗ് ഏജൻസി യുടെ ശാസ്ത്രീയ ഗവേഷണ ബജറ്റിലേക്ക് ഇന്ത്യ ഒരു ദശലക്ഷം ഡോളർ സംഭാവന നൽകി. വാഡയുടെ കേന്ദ്രബജറ്റിലേക്കുള്ള ഇന്ത്യയുടെ വാർഷിക വിഹിതത്തിന് പുറമേയാണിത്. 2019 ൽ പോളണ്ടിൽ നടന്ന വാഡ യുടെ അഞ്ചാമത് ലോക കോൺഫറൻസിൽ, ഗവേഷണത്തിനായി 10 ദശലക്ഷം ഡോളറിന്റെ സഞ്ചിത നിധി രൂപീകരിക്കാൻ തീരുമാനിച്ചിരുന്നു.
ഇന്ത്യയുടെ സംഭാവന 10 ദശലക്ഷം ഡോളറിന്റെ സഞ്ചിത നിധി സ്വരൂപിക്കുന്നതിന് പ്രോത്സാഹനം നൽകുമെന്ന് പ്രതീക്ഷിക്കുന്നതായി വാഡ പ്രസിഡന്റ് വിറ്റോൾഡ് ബാങ്കയ്ക്ക് എഴുതിയ കത്തിൽ കേന്ദ്ര കായിക വകുപ്പ് മന്ത്രി ശ്രീ കിരൺ റിജിജു പറഞ്ഞു. ഏജൻസിയുടെ പ്രവർത്തനങ്ങൾക്ക് ഇന്ത്യ ശാസ്ത്രീയ വൈദഗ്ധ്യവും വിഭവങ്ങളും പങ്കുവയ്ക്കും എന്നും മന്ത്രി അറിയിച്ചു.
ശുദ്ധമായ കായിക അന്തരീക്ഷത്തിന് ഇന്ത്യ ഉൾപ്പെടെയുള്ള രാജ്യങ്ങളുടെ നടപടി പ്രോത്സാഹജനകമാണെന്ന് വാഡ പ്രസിഡന്റ് വിറ്റൊൾഡ് ബാങ്ക പറഞ്ഞു. ഉത്തേജകമരുന്ന് രഹിത കായികലോകത്തിനായുള്ള വാഡയുടെ പദ്ധതിക്ക്,ഈ നടപടി സഹായിക്കുമെന്ന്, പ്രസിഡന്റ് പ്രസ്താവനയിൽ അറിയിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 73.82 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 28,591 പേർക്ക്
ചികിത്സയിലുള്ളത് ആകെ രോഗബാധിതരുടെ 1.16%
രാജ്യത്ത് നിലവിൽ ചികിത്സയിലുള്ളത് 3,84,921 പേർ
രോഗമുക്തി നിരക്ക് 97.51%
കഴിഞ്ഞ 24 മണിക്കൂറിനിടെ 34,848 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,24,09,345 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 79 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 13 ദിവസമായി 3 ശതമാനത്തിൽ താഴെ
ആകെ നടത്തിയത് 54.18 കോടി പരിശോധനകൾ.
ആരോഗ്യ, കുടുംബക്ഷേമ മന്ത്രാലയം
മെഡിക്കൽ, ഡെന്റൽ, പാരാ-മെഡിക്കൽ സ്ഥാപനങ്ങൾ/കോളേജുകളിലെ മെഡിക്കൽ പ്രൊഫഷണലുകൾ, ശാസ്ത്രജ്ഞർ, സാങ്കേതിക വിദഗ്ധർ എന്നിവർക്കായി ബയോമെഡിക്കൽ രംഗത്തെ നൂതന ആശയങ്ങളും സംരംഭകത്വവും സംബന്ധിച്ച ICMR/DHR നയം ഡോ. മൻസുഖ് മാണ്ഡവ്യ അവതരിപ്പിച്ചു
മെഡിക്കൽ, ഡെന്റൽ, പാരാ-മെഡിക്കൽ സ്ഥാപനങ്ങൾ/കോളേജുകളിലെ മെഡിക്കൽ പ്രൊഫഷണലുകൾക്കും ശാസ്ത്രജ്ഞർക്കും സാങ്കേതിക വിദഗ്ധർക്കും വേണ്ടിയുള്ള ബയോമെഡിക്കൽ നവീന ആശയങ്ങളും സംരംഭകത്വവും സംബന്ധിച്ച ICMR/DHR നയം കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയും സഹ മന്ത്രി ഡോ. ഭാരതി പ്രവീൺ പവാറും സംയുക്തമായി ഇന്ന് പുറത്തിറക്കി.
ഗവേഷണം, നൂതന സംരംഭകത്വം, മെഡിക്കൽ ഉപകരണങ്ങൾ ഉൾപ്പെടെയുള്ള ആരോഗ്യ മേഖലയിലെ നൂതന ആശയങ്ങളിലൂടെ ഇന്ത്യ കരുത്തും ശേഷിയും പ്രകടിപ്പിക്കേണ്ട സമയമാണിതെന്ന് ഡോ മൻസുഖ് മാണ്ഡവ്യ പറഞ്ഞു. ICMR/DHR നയം ബന്ധപ്പെട്ട എല്ലാ പങ്കാളികൾക്കും പ്രചോദനവും പ്രോത്സാഹനവും ആനുകൂല്യങ്ങളും നല്കുമെന്ന് അദ്ദേഹം പ്രതീക്ഷ പ്രകടിപ്പിച്ചു. ഇത് മൾട്ടി-ഡിസിപ്ലിനറി സഹകരണം ഉറപ്പാക്കുകയും സ്റ്റാർട്ട്-അപ്പ് സംസ്കാരം പ്രോത്സാഹിപ്പിക്കുകയും രാജ്യത്തുടനീളമുള്ള മെഡിക്കൽ സ്ഥാപനങ്ങളിൽ നൂതനത്വത്തിന് പ്രാധാന്യം നൽകുന്ന ആവാസവ്യവസ്ഥ വികസിപ്പിക്കുകയും ചെയ്യും. വ്യവസായമേഖലയെയും സാങ്കേതിക സ്ഥാപനങ്ങളെയും ബന്ധിപ്പിക്കുക വഴി ആരോഗ്യ മേഖലയിലെ നൂതന ആശയങ്ങളുടെ വാണിജ്യ വിവർത്തനം പ്രോത്സാഹിപ്പിക്കുമെന്നും അദ്ദേഹം പറഞ്ഞു.
മെഡിക്കൽ പ്രൊഫഷണലുകൾ/ഡോക്ടർമാർക്ക് നൂതന സംരംഭങ്ങൾ ആരംഭിക്കാൻ നയം പിന്തുണയേകും. സ്ഥാപനാന്തര, വ്യാവസായിക പദ്ധതികൾ ഒറ്റയ്ക്കോ കമ്പനികൾ മുഖേനയോ ഏറ്റെടുക്കാനും വാണിജ്യവൽക്കരണത്തിനായി ബിസിനസ്സ് സ്ഥാപനങ്ങൾക്ക് സാങ്കേതിക വിദ്യയുടെ ലൈസൻസ് നൽകാനും അവരെ അനുവദിക്കും. പഠന മേഖലകൾ ചേർന്ന പഠനശാഖകളിലെ സഹകരണം, നവീകരണം, സാങ്കേതിക വികസനം, നൈപുണ്യ വികസനം, സംരംഭകത്വ വികസനം, മേക്ക് ഇൻ ഇന്ത്യ ഉത്പന്ന വികസനം എന്നിവ ഈ നയം പ്രോത്സാഹിപ്പിക്കും.
യുവജനകാര്യ, കായിക മന്ത്രാലയം
ഫിറ്റ് ഇന്ത്യ സൈക്ലത്തോണിന് മികച്ച പ്രതികരണം
ഫിറ്റ് ഇന്ത്യ സൈക്ലത്തോണിന്റെ രണ്ടാം പതിപ്പിന് രാജ്യമെമ്പാടും മികച്ച സ്വീകരണം ലഭിക്കുന്നു. 2020 ഡിസംബർ ഏഴിന് കേന്ദ്ര കായിക വകുപ്പ് മന്ത്രി ശ്രീ കിരൺ റിജിജു ആണ് സമൂഹമാധ്യമം വഴി, സൈക്ലത്തോൺ ഉദ്ഘാടനം ചെയ്തത്. ഡിസംബർ 15 വരെ, 12,69,695 പേർ പരിപാടിയിൽ പങ്കെടുക്കുകയും, 57,51,874 കിലോമീറ്റർ സൈക്ലിംഗ് പൂർത്തിയാക്കുകയും ചെയ്തു. ഇതിൽ നെഹ്റു യുവ കേന്ദ്ര സംഘട്ടനിൽ നിന്നുള്ള 3,11,458 പേരും, നാഷണൽ സർവീസ് സ്കീമിൽ നിന്നുള്ള 4,14,354 പേരും, മറ്റുള്ള 5,43,883 പേരും ഉൾപ്പെടുന്നു. സൈക്ലത്തോണിന് സമൂഹമാധ്യമങ്ങളിലും മികച്ച പ്രതികരണം ആണ് ലഭിക്കുന്നത്. സാധാരണക്കാർക്ക് പുറമേ താരങ്ങളും തങ്ങളുടെ സൈക്കിളിങ് ഫോട്ടോകളും വീഡിയോകളും സമൂഹമാധ്യമങ്ങളിൽ പങ്കുവയ്ക്കുന്നു.
2020 ഡിസംബർ 31 വരെയാണ് പരിപാടി. ഫിറ്റ് ഇന്ത്യ വെബ്സൈറ്റിൽ  രജിസ്റ്റർ ചെയ്തതിനു ശേഷം, താല്പര്യമുള്ളവർക്ക് അവർക്കിഷ്ടമുള്ള ദീർഘദൂരം സൈക്ലിങ് നടത്താം. സമൂഹമാധ്യമത്തിൽ @FitIndiaOff ടാഗ് ചെയ്ത്, ചിത്രങ്ങളും വീഡിയോയും അപ്ലോഡ് ചെയ്യുകയും, #FitIndiaCyclothon, #NewIndiaFitIndia എന്നീ ഹാഷ് ടാഗുകൾ ഉപയോഗിക്കുകയും വേണം.
ശാസ്ത്ര സാങ്കേതിക മന്ത്രാലയം
ഉത്പാദന മേഖലയിൽ, വിദേശ നിക്ഷേപങ്ങളുടെ ആകർഷക കേന്ദ്രമാണ് ഇന്ത്യ - ഡോ. ജിതേന്ദ്ര സിംഗ്
ഉത്പാദന മേഖലയിൽ, വിദേശ നിക്ഷേപങ്ങളുടെ ആകർഷക കേന്ദ്രമാണ് ഇന്ത്യയെന്ന്, DST-CII ഇന്ത്യ-സിംഗപ്പൂർ സാങ്കേതിക ഉച്ചകോടിയുടെ 28-ാമത് പതിപ്പിൽ ഉദ്ഘാടന പ്രഭാഷണം നടത്തവെ, കേന്ദ്ര ശാസ്ത്ര സാങ്കേതിക സഹമന്ത്രി ഡോ. ജിതേന്ദ്ര സിംഗ് പറഞ്ഞു.
(ഇന്ത്യൻ വിപണിയിൽ ആകൃഷ്ടരായി, മേക്ക് ഇൻ ഇന്ത്യ ഉദ്യമത്തിന്റെ സഹായത്തോടെ, രാജ്യത്ത് ഉത്പാദന ശാലകൾ സ്ഥാപിക്കുകയോ, സ്ഥാപിക്കുന്നതിനുള്ള പാതയിലോ ആണ് ആഗോള ഭീമന്മാർ എന്നതിനാൽ ഇന്ത്യ ഹൈടെക് നിർമ്മാണ കേന്ദ്രമായി മാറുകയാണെന്ന് മന്ത്രി പറഞ്ഞു. നൂറു കൊടിയിൽ അധികം ഉപഭോക്താക്കളും വർദ്ധിച്ചുവരുന്ന ക്രയ ശേഷിയും ഇന്ത്യൻ വിപണിയെ ആകർഷകമാക്കുന്നു.
പുതുതലമുറ സാങ്കേതിക വിദ്യകൾ നവസംരംഭകത്വത്തിന് ചുക്കാൻ പിടിക്കുമ്പോൾ, നൂതന സാങ്കേതിക വിദ്യയ്ക്ക് പ്രാമുഖ്യമുള്ള 25 രാഷ്ട്രങ്ങളുടെ പട്ടികയിൽ ഇടംപിടിക്കാനാണ് ഇന്ത്യ ആഗ്രഹിക്കുന്നതെന്ന് ഡോ. ജിതേന്ദ്ര സിംഗ് പറഞ്ഞു.
ആസിയാനിൽ, ഇന്ത്യയുടെ ഏറ്റവും വലിയ വ്യാപാര പങ്കാളിയാണ് സിംഗപ്പൂരെന്നും നേരിട്ടുള്ള വിദേശ നിക്ഷേപത്തിന്റെ പ്രധാന സ്രോതസ്സാണ് ആ രാജ്യമെന്നും ഡോ. ജിതേന്ദ്ര സിംഗ് പറഞ്ഞു. ഏകദേശം 9000 ഇന്ത്യൻ കമ്പനികൾ സിംഗപ്പൂരിൽ രജിസ്റ്റർ ചെയ്തിട്ടുണ്ടെന്നും, 440 ലധികം സിംഗപ്പൂർ കമ്പനികൾ ഇന്ത്യയിൽ രജിസ്റ്റർ ചെയ്തിട്ടുണ്ടെന്നും കണക്കുകൾ സൂചിപ്പിക്കുന്നു. സ്മാർട്ട് സിറ്റികൾ, നഗര ആസൂത്രണം, ലോജിസ്റ്റിക്സ്, അടിസ്ഥാന സൗകര്യ പദ്ധതികൾ എന്നിവയിൽ സിംഗപ്പൂർ കമ്പനികൾക്ക് പങ്കാളിത്തമുണ്ടെന്നും ടൗൺഷിപ്പുകൾക്കായി മാസ്റ്റർ പ്ലാനുകൾ തയ്യാറാക്കുന്നതിൽ സിംഗപ്പൂർ ഒട്ടേറെ സംസ്ഥാനങ്ങളുമായി സഹകരിച്ച് പ്രവർത്തിക്കുകയാണെന്നും അദ്ദേഹം പറഞ്ഞു.
സിംഗപ്പൂർ തദ്ദേശീയമായി നിർമ്മിച്ച ആദ്യത്തെ മൈക്രോ-ഉപഗ്രഹം 2011-ലും, 8 ഉപഗ്രഹങ്ങൾ 2014-15 കാലഘട്ടത്തിലും ISRO വിക്ഷേപിച്ച കാര്യം ഡോ. ജിതേന്ദ്ര സിംഗ് ചൂണ്ടിക്കാട്ടി.
ഇരു രാജ്യങ്ങളും തമ്മിൽ ഇന്ന് അന്തിമ രൂപം നൽകിയ ധാരണാപത്ര-നിർവ്വഹണ കരാർ ഇന്ത്യ സിംഗപ്പൂർ ശാസ്ത്ര, സാങ്കേതിക, നൂതന സംരംഭകത്വ രംഗത്ത് സഹകരണം ശക്തിപ്പെടുത്തുമെന്ന് ഡോ. ജിതേന്ദ്ര സിംഗ് പറഞ്ഞു. സാമ്പത്തികവും സാമൂഹികവുമായ വെല്ലുവിളികൾ നേരിടുന്നതിനുള്ള പുതിയ ഉത്പന്നങ്ങൾ സംയുക്തമായി വികസിപ്പിക്കാൻ വ്യവസായ, ഗവേഷണ സ്ഥാപനങ്ങളെ ഇത് പ്രാപ്തമാക്കുമെന്ന് അദ്ദേഹം പറഞ്ഞു.
2020 മുതൽ 2021 വരെ ഇന്ത്യയും സിംഗപ്പൂരും തമ്മിലുള്ള ഉഭയകക്ഷി വ്യാപാരം, 35 ശതമാനം അതായത്, 19.8 ബില്യൺ ഡോളറിൽ നിന്ന് 26.8 ബില്യൺ ഡോളറായി വർധിച്ച കാര്യം വാണിജ്യ ബന്ധങ്ങളുടെയും ഗതാഗതത്തിന്റെയും ചുമതലയുള്ള സിംഗപ്പൂർ മന്ത്രി എസ് ഈശ്വരൻ ഉച്ചകോടിയെ അഭിസംബോധന ചെയ്തുകൊണ്ട് ചൂണ്ടിക്കാട്ടി.
സിംഗപ്പൂർ മുൻകൈയെടുത്ത് ബെംഗളൂരുവിൽ സ്ഥാപിച്ച ഗ്ലോബൽ ഇന്നൊവേഷൻ അലയൻസ്  നോഡിനെ പരാമർശിച്ച്, ചെറുകിട - ഇടത്തരം സംരംഭങ്ങൾക്കും സ്റ്റാർട്ടപ്പുകൾക്കുമായി ഇന്ത്യൻ നഗരങ്ങളിൽ കൂടുതൽ GIA നോഡുകൾ സ്ഥാപിക്കുമെന്ന് ഈശ്വരൻ വ്യക്തമാക്കി.
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങൾക്ക് സ്വാതന്ത്ര്യദിന ആശംസകൾ നേർന്നു
സ്വാതന്ത്ര്യ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു:
ഈ പ്രത്യേക സ്വാതന്ത്ര്യ ദിനത്തിൽ ആശംസകൾ. ജയ് ഹിന്ദ്!"
മന്ത്രിസഭ
ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പേസ് സയൻസ് ആൻഡ് ടെക്നോളജി , നെതർലൻഡ്സിലെ ഡെൽഫ്റ്റ് യൂണിവേഴ്സിറ്റി ഓഫ് ടെക്നോളജി  എന്നിവ തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ, അക്കാദമിക് പ്രോഗ്രാമുകളും ഗവേഷണവും നടത്തുന്നതിനായി ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പേസ് സയൻസ് ആൻഡ് ടെക്നോളജി , ഡെൽഫ്റ്റ് യൂണിവേഴ്സിറ്റി ഓഫ് ടെക്നോളജി  എന്നിവ തമ്മിലുള്ള ധാരണാപത്രം  അംഗീകരിച്ചു. ഓരോ സ്ഥാപനത്തിലെയും വിദ്യാർത്ഥികളും ഫാക്കൽറ്റി അംഗങ്ങളും ഉൾപ്പെടുന്ന പ്രവർത്തനങ്ങൾ ബന്ധപ്പെട്ട സ്ഥാപനങ്ങൾ 2021 ഏപ്രിൽ 09, 2021 മേയ് 17, എന്നീ തീയതികളിൽ ഒപ്പിട്ട് ഇമെയിൽ വഴി കൈമാറിയിരുന്നു.
ധാരണാപത്രത്തിന്റെ വിശദാംശങ്ങൾ :
1 .വിദ്യാർത്ഥികളുടെ വിനിമയ പരിപാടി: ബിരുദ, ബിരുദാനന്തര, ഡോക്ടറൽ തലങ്ങളിൽ വിദ്യാർത്ഥികളെ കൈമാറാം. പദ്ധതിയുടെ കീഴിൽ പിന്തുടരേണ്ട പഠനങ്ങളുടെയും ക്രെഡിറ്റുകളുടെയും മേഖലകൾ ഇരു സ്ഥാപനങ്ങൾക്കും പരസ്പരം ചർച്ച ചെയ്ത് തീരുമാനിക്കാം. ഡിഗ്രി പരിശീലനത്തിനായുള്ള പ്രാക്ടിക്കൽ എക്സ്ചേഞ്ച് പ്രോഗ്രാം ആതിഥേയ പങ്കാളിയുടെ വിദ്യാഭ്യാസ സമ്പ്രദായവും നിയന്ത്രണങ്ങളും പാലിക്കണമെന്ന് രണ്ട് കക്ഷികളും സമ്മതിക്കുന്നു.
2 .ഡ്യുവൽ ഡിഗ്രി/ഡബിൾ ഡിഗ്രി പ്രോഗ്രാം: ബിരുദാനന്തര ബിരുദം നൽകുന്നതിനായി വിദ്യാർത്ഥികൾ പിന്തുടരേണ്ട പ്രത്യേക പാഠ്യപദ്ധതി വികസിപ്പിച്ചേക്കാം, ഇത് ഹോം ഇൻസ്റ്റിറ്റ്യൂട്ട് നൽകുന്ന പ്രാരംഭ ബിരുദത്തിന് പുറമേ ആയിരിക്കും.
3 . ഇന്റേൺഷിപ്പുകളും പ്രോജക്റ്റ് ജോലികളും: പങ്കാളികൾ ഇൻസ്റ്റിറ്റ്യൂട്ടിൽ ഹ്രസ്വകാല, ദീർഘകാലാടിസ്ഥാനത്തിൽ വിദ്യാർത്ഥികൾ പിന്തുടരുന്ന എഞ്ചിനീയറിംഗ് പ്രോജക്റ്റ് അസൈൻമെന്റുകളുടെ ഗവേഷണം കക്ഷികൾക്ക് രൂപകൽപ്പന ചെയ്യാനും വികസിപ്പിക്കാനും കഴിയും
4 . ഫാക്കൽറ്റി എക്സ്ചേഞ്ച്: പങ്കാളികൾ ഫാക്കൽറ്റി എക്സ്ചേഞ്ച് പ്രോഗ്രാം പരിഗണിച്ചേക്കാം, ഈ സമയത്ത് അവരുടെ ഫാക്കൽറ്റി അംഗം പങ്കാളി ഇൻസ്റ്റിറ്റ്യൂട്ടിൽ കോഴ്സുകൾ വാഗ്ദാനം ചെയ്യും, ഇതിനായി കോഴ്സ് ഉള്ളടക്കങ്ങൾ സംയുക്തമായി വികസിപ്പിക്കും.
5 .സംയുക്ത ഗവേഷണം : ഇരു സ്ഥാപനങ്ങളിലെയും ഫാക്കൽറ്റി അംഗങ്ങൾക്ക് പൊതുവായ താൽപ്പര്യമുള്ള മേഖലകളിൽ സംയുക്ത ഗവേഷണ പരിപാടി നിർവചിക്കപ്പെട്ട കാലയളവിൽ കണ്ടെത്താൻ കഴിയും.
പ്രയോജനങ്ങൾ:
ഈ ഉടമ്പടിയിൽ ഒപ്പിടുന്നത്, ഫാക്കൽറ്റി അംഗങ്ങൾ, വിദ്യാർത്ഥികൾ, ഗവേഷകർ, ശാസ്ത്രീയ സാമഗ്രികൾ, പ്രസിദ്ധീകരണങ്ങൾ, വിവരങ്ങൾ എന്നിവ കൈമാറൽ പോലുള്ള ഇനിപ്പറയുന്ന സഹകരണ സാധ്യതയുള്ള താൽപ്പര്യ മേഖലകൾ പിന്തുടരാൻ പ്രാപ്തമാക്കും. സംയുക്ത ഗവേഷണ യോഗം, പിഎച്ച്ഡി പ്രോഗ്രാം, ഡ്യുവൽ ഡിഗ്രി/ഡബിൾ ഡിഗ്രി പ്രോഗ്രാം.
ഇ ഡബ്ലിയു ഐ , ടി യു ഡെൽഫ്റ്റ്, നെതർലാന്റ്സ് എന്നിവയുമായുള്ള സഹകരണം ഈ കരാറിലൂടെ ഏറ്റവും പഴക്കമേറിയതും വലുതുമായ ഡച്ച് പബ്ലിക് ടെക്നോളജിക്കൽ യൂണിവേഴ്സിറ്റി ശാസ്ത്ര -സാങ്കേതിക മേഖലയിലെ ഗവേഷണത്തിൽ ഒരു സംയുക്ത പ്രവർത്തനം വികസിപ്പിക്കുന്നതിന് ഇടയാക്കും. അങ്ങനെ, രാജ്യത്തെ എല്ലാ വിഭാഗങ്ങൾക്കും പ്രദേശങ്ങൾക്കും പ്രയോജനം ലഭിക്കും.
ഒപ്പിട്ട കരാർ ശാസ്ത്ര സാങ്കേതിക മേഖലയിലെ പുതിയ ഗവേഷണ പ്രവർത്തനങ്ങളും ആപ്ലിക്കേഷൻ സാധ്യതകളും പര്യവേക്ഷണം ചെയ്യാൻ പ്രചോദനം നൽകും.
(
തെരഞ്ഞെടുപ്പ് കമ്മീഷന്
രാജ്യസഭയിലേക്കുള്ള ഉപതെരഞ്ഞെടുപ്പ് - തിരഞ്ഞെടുപ്പ് മാറ്റിവയ്ക്കൽ സംബന്ധിച്ച്
(ന്യൂഡൽഹി, മെയ് 28, 2021
ഇനിപ്പറയുന്ന വിശദാംശങ്ങൾ അനുസരിച്ച് രാജ്യസഭയിലേക്ക് ഉപതെരഞ്ഞെടുപ്പ് വഴി നികത്തേണ്ട ഒരു ഒഴിവ് നിലവിലുണ്ട്:
സംസ്ഥാനത്തിന്റെ പേര്: കേരളം
അംഗത്തിന്റെ പേര്: ശ്രീ ജോസ് കെ. മാണി
ഒഴിവു വരാനുള്ള കാരണം: രാജി
ഒഴിവു വന്ന തീയതി: 11.01.2021
കാലാവധി അവസാനിക്കുന്നത്: 01.07.2024
1951ലെ ജനപ്രാതിനിധ്യ നിയമത്തിന്റെ 151 A വകുപ്പ് പ്രകാരം, ഒഴിവുമായി ബന്ധപ്പെട്ട് ഉണ്ടാകുന്ന ബാക്കി കാലാവധി ഒരു വർഷമോ അതിൽ കൂടുതലോ ആണെങ്കിൽ, ഒഴിവ് നടന്ന തീയതി മുതൽ ആറുമാസത്തിനുള്ളിൽ ഉപതെരഞ്ഞെടുപ്പ് വഴി, ഒഴിവുകൾ നികത്തേണ്ടതുണ്ട്.
കമ്മീഷൻ ഇന്ന് ഇക്കാര്യം അവലോകനം ചെയ്യുകയും, രാജ്യത്ത് കോവിഡ്-19 ന്റെ രണ്ടാം തരംഗത്തിന്റെ പശ്ചാത്തലത്തിൽ, സാഹചര്യം ഗണ്യമായി മെച്ചപ്പെടുകയും അനുകൂലമാവുകയും ചെയ്യുന്നതുവരെ മുകളിൽ സൂചിപ്പിച്ച ഉപതിരഞ്ഞെടുപ്പ് നടത്തുന്നത് ഉചിതമല്ലെന്ന് തീരുമാനിക്കുകയും ചെയ്തു.
ബന്ധപ്പെട്ട സംസ്ഥാനങ്ങളിൽ നിന്ന് അഭിപ്രായം ആരായുന്നതിനൊപ്പം ദേശീയ-സംസ്ഥാന ദുരന്ത നിവാരണ അതോറിറ്റി അധികാരികളുമായി മഹാമാരിയുടെ സാഹചര്യം വിലയിരുത്തിയ ശേഷം ഭാവിയിൽ ഉചിതമായ സമയത്ത് കമ്മീഷൻ ഇക്കാര്യത്തിൽ തീരുമാനമെടുക്കും.
നിതി ആയോഗ്
ബഹിരാകാശ സാങ്കേതിക വിദ്യ സംബന്ധിച്ച പഠനം പ്രോത്സാഹിപ്പിക്കുന്നതിന് ഐഎസ്ആര്ഒ 100 അടല് ടിങ്കറിംഗ് ലാബുകള് ദത്തെടുക്കും
സ്കൂള് വിദ്യാര്ത്ഥികള്ക്കിടയില് ബഹിരാകാശ സാങ്കേതിക വിദ്യയുമായി ബന്ധപ്പെട്ട് നവീനാശയങ്ങള് പ്രോത്സാഹിപ്പിക്കുന്നതിന് ഇന്ത്യന് ബഹിരാകാശ ഗവേഷണ സംഘടന  രാജ്യത്തൊട്ടാകെയുള്ള അടല് ടിങ്കറിംഗ് ലാബുകളില് നൂറെണ്ണം ദത്തെടുക്കും. ഇന്ന് നടന്ന ഓണ്ലൈന് പരിപാടിയില് അടല് ഇന്നൊവേഷന് മിഷനും, നിതി ആയോഗും, ഐ.എസ്.ആര്.ഒ യും പ്രഖ്യാപിച്ചതാണിത്. ബഹിരാകാശ രംഗത്തെ പ്രതിഭകളില് നിന്ന് നേരിട്ട് അറിവ് ലഭ്യമാക്കുന്ന ഈ പദ്ധതി വളര്ന്നു വരുന്ന ബഹിരാകാശ ഗവേഷകര്ക്കും, ബഹിരാകാശ യാത്രികര്ക്കും വമ്പിച്ച അവസരമാണ് ഒരുക്കുന്നതെന്ന് ചടങ്ങിനെ അഭിസംബോധന ചെയ്ത നിതി ആയോഗ് വൈസ് ചെയര്മാന് ഡോ. രാജീവ് കുമാര് പറഞ്ഞു.
ബഹിരാകാശ ശാസ്ത്രവുമായി ബന്ധപ്പെട്ട പരീക്ഷണങ്ങള് പ്രോത്സാഹിപ്പിക്കുന്നതിനും, നൂതനാശയങ്ങളെക്കുറിച്ച് അറിവു പകരുന്ന തിനും ഐ.എസ്.ആര്.ഒയിലെ ശാസ്ത്രജ്ഞരും, എഞ്ചിനീയര്മാരും കുട്ടികളുമായും, അധ്യാപകരുമായും ആശയവിനിമയം നടത്തുമെന്ന് ഐ.എസ്.ആര്.ഒ ചെയര്മാന് ഡോ. കെ.ശിവന് പറഞ്ഞു. ഇത്തരം അടല് ടിങ്കറിംഗ് ലാബുകളുമായി ബന്ധപ്പെട്ട വിദ്യാര്ത്ഥികള്ക്ക് ശ്രീഹരിക്കോട്ടയില് നിന്നുള്ള റോക്കറ്റ് വിക്ഷേപണം നേരില്ക്കാണാന് അവസരം ഒരുക്കുമെന്നും അദ്ദേഹം അറിയിച്ചു.
ആറാം ക്ലാസ് മുതല് 12-ാം ക്ലാസ് വരെയുള്ള മൂന്ന് ദശലക്ഷത്തിലധികം വിദ്യാര്ത്ഥികള്ക്കായി നിതി ആയോഗ് രാജ്യത്തെമ്പാടും ഏഴായിരത്തോളം അടല് ടിങ്കറിംഗ് ലാബുകള് സ്ഥാപിച്ചിട്ടുണ്ട്.
പ്രധാനമന്ത്രിയുടെ ഓഫീസ്
സര്ദാര് വല്ലഭായി പട്ടേല് സുവോളജിക്കല് പാര്ക്ക് പ്രധാനമന്ത്രി ഉദ്ഘാടനം ചെയ്തു
കെവാഡിയയിലെ സര്ദാര് പട്ടേല് സുവോളജിക്കല് പാര്ക്കും ജിയോഡെസിക് ഏവിയറി ഡോമും പ്രധാനമന്ത്രി ഉദ്ഘാടനം ചെയ്തു. കെവാഡിയയുടെ സമഗ്ര വികസനത്തിനുള്ള 17 പദ്ധതികള് അദ്ദേഹം രാജ്യത്തിന് സമര്പ്പിക്കുകയും പുതിയ നാലു പദ്ധതികള്ക്ക് തറക്കല്ലിടുകയും ചെയ്തു. നാവിഗേഷന് ചാനല്, പുതിയ ഗോരാ പാലം, ഗുരുദേശ്വര് അണ, ഗവണ്മെന്റ് ക്വാര്ട്ടേഴ്സ്, ബസ് ബേ ടെര്മിനസ്, എകതാ നഴ്സറി, ഖാല്വാനി ഇക്കോ ടൂറിസം, ട്രൈബല് ഹോം സ്റ്റേ എന്നീ പദ്ധതികള് ഇതില് ഉള്പ്പെടുന്നു. സ്റ്റാച്യു ഓഫ് യൂണിറ്റിയിലേക്കുള്ള ഏകതാ ക്രൂയിസ് സര്വീസും അദ്ദേഹം ഫ്ളാഗ് ഓഫ് ചെയ്തു.
വനയാത്രയും  ജിയോഡെസിക് ഏവിയറി ഡോമും
'' ഉയരത്തില് പറക്കുന്ന ഇന്ത്യന് പക്ഷികള് പക്ഷി നീരീക്ഷണത്തില് താല്പര്യമുള്ളവര്ക്ക് ഒരു വിരുന്നായിരിക്കും. കെവാഡിയിലേക്ക് വരികയും വനയാത്രാ  സങ്കേതത്തിന്റെ ഭാഗമായ പക്ഷി സങ്കേതം സന്ദര്ശിക്കുകയും ചെയ്യുക. അതൊരു മഹത്തായ പഠനാനുഭവമായിരിക്കും'' പ്രധാനമന്ത്രി പറഞ്ഞു.
ഏഴ് വ്യത്യസ്ത തലത്തില് 29 മുതല് 180 മീറ്റര് വരെ പരിധിയില് 375 ഏക്കറിലായി അത്യന്താധുനിക സുവോളജിക്കല് പാര്ക്കിലാണ് വനയാത്ര . ഇവിടെ 1100ലേറെ പക്ഷികളും മൃഗങ്ങളും അഞ്ചു ലക്ഷത്തിലധികം സസ്യങ്ങളുമുണ്ട്. ആഭ്യന്തര പക്ഷികള്ക്കുള്ള ഒന്നും വിദേശപക്ഷികള്ക്കുള്ള മറ്റൊന്നുമായി രണ്ടു പക്ഷി ഡോമുകളാണുള്ളത്. പക്ഷികള്ക്കുള്ള ലോകത്തെ ഏറ്റവും വലിയ ജിയോഡെസിക് ഡോമാണിത്. മകാവ, കൊക്കാറ്റോ, മുയലുകള്, ഗിയന്നാ പന്നികള് തുടങ്ങിയ ഒരു വിശേഷ സ്പര്ശവും സ്പര്ശ ബോധവും ആനന്ദകരമായ അനുഭവവും ലഭ്യമാകുന്ന തരത്തിലുള്ള ഒരു വളര്ത്തു മേഖലയിലാണ്  പക്ഷികളെ പാർപ്പിക്കുക.
ഏകതാ ക്രൂയിസ് സര്വീസ്
ഏകതാ ക്രൂയിസിലൂടെ ഒരാള്ക്ക് ശ്രേഷ്ഠ് ഭാരത് ഭവന് മുതല് സ്റ്റാറ്റിയൂ ഓഫ് ലിബര്ട്ടി വരെയുള്ള ആറു കിലോമീറ്റര് വരെ സ്റ്റാച്യു ഓഫ് ലിബര്ട്ടിയെ ഫെറിബോട്ട് സര്വീസിലൂടെ കാണാന് കഴിയും. 40 മീനിട്ട് യാത്ര നടത്തുന്ന ഒരു ബോട്ടിന് 200 യാത്രക്കാരെ ഒരേ സമയത്ത് ഉൾക്കൊള്ളാൻ കഴിയും. ഫെറി സര്വീസിന്റെ പ്രവര്ത്തനത്തിന് വേണ്ടി മാത്രമാണ് പുതിയ ഗോരാ പാലം നിര്മ്മിച്ചിരിക്കുന്നത്. സ്റ്റാച്യു ഓഫ് ലിബര്ട്ടി സന്ദര്ശിക്കാന് എത്തുന്ന വിനോദസഞ്ചാരികള്ക്ക് ബോട്ടിംഗ് സേവനം ലഭ്യമാക്കുന്നതിന് വേണ്ടിയാണ് ബോട്ടിംഗ് ചാനല് നിര്മ്മിച്ചിരിക്കുന്നത്.
പ്രധാനമന്ത്രിയുടെ ഓഫീസ്
പ്രധാനമന്ത്രി നാരി ശക്തിയെ അഭിവാദ്യം ചെയ്തു
നാരി ശക്തി വന്ദൻ അധീനിയം ഊർജം പകരുന്നത് അമൃതകാലിന്റെ പ്രമേയങ്ങളെ കൂടുതൽ ശക്തിപ്പെടുത്തും
ബാബ വിശ്വനാഥന്റെ നഗരമായ കാശിയിൽ താൻ പോകുന്നിടത്തെല്ലാം അമ്മമാരും സഹോദരിമാരും പെൺമക്കളും കാണിക്കുന്ന ആവേശം കാണാമായിരുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.നാരീ ശക്തി വന്ദൻ അധീനിയം അവരിൽ നിറച്ച ഊർജം അമൃതകാലത്തെ പ്രമേയങ്ങളെ കൂടുതൽ ശക്തിപ്പെടുത്താൻ പോവുകയാണെന്ന് ശ്രീ മോദി കൂട്ടിച്ചേർത്തു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
“സ്ത്രീ ശക്തിക്ക് അഭിവാദ്യങ്ങൾ !
ബാബ വിശ്വനാഥന്റെ നഗരത്തിൽ ഇന്ന് എവിടെ പോയാലും അമ്മമാരും സഹോദരിമാരും പെൺമക്കളും കാണിക്കുന്ന ആവേശം എന്നെ സന്തോഷിപ്പിക്കുന്നു. നാരീശക്തി വന്ദൻ നിയമം ഞങ്ങളുടെ ഈ കുടുംബാംഗങ്ങളിൽ നിറച്ച ഊർജ്ജം അമൃതകാത്തെ പ്രമേയങ്ങളെ കൂടുതൽ ശക്തിപ്പെടുത്തും.
പ്രധാനമന്ത്രിയുടെ ഓഫീസ്
നോർവേ പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി കോപ്പൻഹേഗനിൽ രണ്ടാം ഇന്ത്യ നോർഡിക് ഉച്ചകോടിയ്ക്കിടെ നോർവേ പ്രധാനമന്ത്രി ജോനാസ് ഗഹർ സ്റ്റോറുമായി . 2021 ഒക്ടോബറിൽ പ്രധാനമന്ത്രി സ്റ്റോർ അധികാരമേറ്റതിന് ശേഷം ഇരു നേതാക്കളും തമ്മിലുള്ള ആദ്യ കൂടിക്കാഴ്ചയായിരുന്നു ഇത്.
ഇരു പ്രധാനമന്ത്രിമാരും ഉഭയകക്ഷി ബന്ധങ്ങളിലെ നിലവിലുള്ള പ്രവർത്തനങ്ങൾ അവലോകനം ചെയ്തു. സഹകരണത്തിന്റെ ഭാവി മേഖലകളെക്കുറിച്ച് ചർച്ചയും നടത്തി. നോർവേയുടെ കഴിവുകളും ഇന്ത്യയുടെ വ്യാപ്തിയും സ്വാഭാവികമായ പരസ്പര പൂരകങ്ങൾ നൽകിയെന്ന് പ്രധാനമന്ത്രി എടുത്തുപറഞ്ഞു. നീല സമ്പദ്വ്യവസ്ഥ, പുനരുപയോഗ ഊർജം, ഹരിത ഹൈഡ്രജൻ, സൗരോർജ്ജ, കാറ്റ് പദ്ധതികൾ, ഗ്രീൻ ഷിപ്പിംഗ്, ഫിഷറീസ്, ജല മാനേജ്മെന്റ്, മഴവെള്ള സംഭരണം, ബഹിരാകാശ സഹകരണം, ദീർഘകാല അടിസ്ഥാന സൗകര്യ നിക്ഷേപം, ആരോഗ്യം, സംസ്കാരം തുടങ്ങിയ മേഖലകളിലെ പങ്കാളിത്തം വർധിപ്പിക്കാനുള്ള സാധ്യതകൾ ഇരു നേതാക്കളും ചർച്ച ചെയ്തു.
മേഖലാ ആഗോളവുമായ സംഭവവികാസങ്ങളെക്കുറിച്ചും ചർച്ചകൾ നടന്നു. യുഎൻഎസ്സിയിലെ അംഗങ്ങൾ എന്ന നിലയിൽ, ഇന്ത്യയും നോർവേയും പരസ്പര താൽപ്പര്യമുള്ള ആഗോള വിഷയങ്ങളിൽ യുഎന്നിൽ അന്യോന്യം ഇടപഴകാറുണ്ട് .
--ND--
(
മന്ത്രിസഭ
ഇന്ത്യയും അന്താരാഷ്ട്ര സൗരോര്ജ്ജ സഖ്യവും തമ്മില് ഒപ്പുവെച്ച കരാറിന് കേന്ദ്ര മന്ത്രിസഭയുടെ അംഗീകാരം
ഇന്ത്യയും അന്താരാഷ്ട്ര സൗരോര്ജ്ജ സഖ്യവും തമ്മില് ആസ്ഥാന കരാറില് ആതിഥേയ രാഷ്ട്രം എന്ന നിലയില് ഏര്പ്പടുന്നതിനും കരാറില് ഒപ്പുവെക്കുന്നതിന് വിദേശകാര്യ മന്ത്രാലയത്തെ ചുമതലപ്പെടുത്തുന്നതിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. കഴിഞ്ഞ മാസം 26 നാണ്  കരാര് ഒപ്പുവെച്ചത്.
ഇന്ത്യയും അന്താരാഷ്ട്ര സൗരോര്ജ്ജ സഖ്യവും തമ്മിലുള്ള പ്രവര്ത്തന സംവിധാനത്തിന് വ്യവസ്ഥാപിത രൂപം നല്കാന് ഈ കരാര് സഹായിക്കും. ഗവണ്മെന്റുകള് തമ്മിലുള്ള അന്താരാഷ്ട്ര സംഘടനയിലേയ്ക്കുള്ളഐ.എസ്.എ. യുടെ സുഗമമായ പരിവര്ത്തനത്തിന് ഇത് വഴിയൊരുക്കും. അന്താരാഷ്ട്ര സൗരോര്ജ്ജ സഖ്യത്തിലെ അംഗങ്ങളായ ഇന്ത്യയടക്കമുള്ള രാജ്യങ്ങളില് സൗരോര്ജ്ജ സാങ്കേതിക വിദ്യയുടെ വികസനത്തിനും വ്യാപനത്തിനും ഇതു വഴി തെളിക്കും.
(AM/MRD